Enginn bíll er byggður með það fyrir augum að hann standist danska ( og íslenska ) loftslagið og saltburð á vegi og götur að vetrarlagi . Því ætti að ryðverja alla nýja bíla áður en þeir eru teknir í notkun , segja FDM , systurfélag FÍB og tæknistofnunin Teknologisk Institut . Loftslagið hér á Íslandi er ekki ólíkt því danska og sömuleiðis saltburðurinn á götur og vegi að vetrarlagi , þannig að ryðvörn er ekki síður þörf hér á landi en þar . Hún innsiglar og ver þá staði í bílnum sem ekki voru ryðvarðir af hendi verksmiðjunnar . Því hefur verið haldið mjög á lofti undanfarin mörg ár af bílaumboðum og ýmsum sem vit þykjast hafa á bílum , að sérstök nýryðvörn sé óþörf og jafnvel til bölvunar . En góð ryðvörn í upphafi lengi líf bæði yfirbyggingar og undirvagns , hemlaröra og slíks . Góð ryðvörn í upphafi og eðlileg endurnýjun hennar skilar því betri og öruggari bíl , lægri viðhaldskostnaði og hærra endursöluverði . Teknologisk Institut og FDM leggja áherslu á að það þurfi að ryðverja alla bíla , líka þá sem eru með zinkhúðun ( galvaniseringu ) . 3 FDM og Teknologisk Institut ráðleggja bíleigendum að þeir fái óvilhallan aðila til að meta hvenær þörf er á að ryðverja . Ryðvörn skilar heilbrigðari yfirbyggingu og undirvagni og ver auk þess öryggisbúnað eins og hemlarör og spyrnur í hjólabúnaði . En í vönduðust bílum fyrirfinnast líka staðir í innviðum þeirra sem eru óvarðir . 10 Bílar ryðga árið um kring vegna loftraka sem þéttist .